शिवसेनेचे 56, राष्ट्रवादीचे 51, काँग्रेसचे 44 आणि मित्रपक्षांचे 11 असे एकूण 162 आमदार मुंबईतल्या ग्रँड हयात हॉटेलमध्ये जमले आहेत, असं या पक्षाच्या नेत्यांनी म्हटलं खरं, पण या आमदारांची शिरगणती करण्यात आली नाही.

त्यामुळे इथे खरंच 162 आमदार आले होते का, अशी शंका भाजप नेते नारायण राणे यांनी उपस्थित केली. 

एबीपी माझा या वृत्तवाहिनीशी बोलताना राणे म्हणाले, "130 आमदारही तिथे आले नव्हते. राष्ट्रवादीच काय, तर शिवसेनेचेही अनेक आमदार अनुपस्थित होते. सगळ्यांत जास्त नाराजी काँग्रेसच्या आमदारांमध्ये आहे. जे 130 उपस्थित होते, त्यातलेही अनेक जण त्यांना मत देणार नाहीत." 

आमच्याकडे बहुमत आहे, असा दावाही राणेंनी केला.

"शंभर टक्के आमच्याकडे बहुमत आहे. अध्यक्षही आमचा निवडला जाईल. त्या हॉटेलात घेतलेल्या शपथेला काही अर्थ नाही. त्यांच्याकडे जर 162 आमदार होते, तर त्यांना राज्यपालांकडे का नाही घेऊन गेले?"

राणेंचे दावे हास्यास्पद असल्याचं राष्ट्रवादीचे नेते जितेंद्र आव्हाड यांनी प्रतिक्रिया देताना म्हटलं: "काही जणांना काही क्षणासाठी आनंद मिळत असेल, तर त्यांना आनंद घेऊ द्या. आमचे सगळे आमदार उपस्थित होते."

राष्ट्रवादीचे आमदार कुणाकडे आहेत?

राष्ट्रवादीचे आमदार अजित पवार आणि भाजपसोबत आहेत, असा दावा भाजप नेते करत आहेत. दुसरीकडे शरद पवारांनी म्हटलं आहे की राष्ट्रवादीचे आमदार त्यांच्यासोबत आहेत आणि ते उद्धव ठाकरेंना पाठिंबा देतील. यात नेमकं खरं कोण बोलतंय?

राष्ट्रवादी काँग्रेसचे विधिमंडळ पक्षाचे नवनिर्वाचित नेते जयंत पाटील यांनी राज्यपाल भगतसिंग कोश्यारी यांची सोमवारी दुपारी भेट घेतली. त्यावेळी शिवसेनेकडून एकनाथ शिंदे आणि काँग्रेसकडून बाळासाहेब थोरातही उपस्थित होते. 

यावेळी जयंत पाटील यांनी सांगितलं की राष्ट्रवादीच्या 54 पैकी 51 आमदारांच्या सह्यांचं पत्र राज्यपालांना देण्यात आलं आहे. याचा अर्थ असा की सध्या अजित पवारासोबत राष्ट्रवादीचे दोन आमदार आहेत: अण्णा बनसोडे आणि धर्मराव बाबा आत्राम. 

भाजपचा दावा आहे की अजित पवार यांची निवड विधिमंडळ पक्षाच्या नेतेपदी झाली होती आणि त्यामुळे राष्ट्रवादीच्या आमदारांनी कुणाला मतदान करायचं, हे ठरवण्याचा तांत्रिक अधिकार अजित पवारांकडेच आहे. जर आमदारांनी अजित पवारांचा आदेश पाळला नाही, तर त्यांच्या कारवाई होऊ शकते, असा इशाराही भाजपने दिला आहे. 

त्याला उत्तर देताना हॉटेल ग्रँड हयातमध्ये शरद पवार... \n\nवरील लेखासाठी मला एक चांगले शीर्षक द्या.
उद्धव ठाकरे-शरद पवारांकडे 162 आणि देवेंद्र फडणवीस-अजित पवारांकडे खरंच 173 आमदार आहेत का?